Rikunarita-ORG/Wikinium huggingface dataset:
# Metacritic

| Metacritic  |
| --- |
|  |
| metacritic.com |
| Տեսակ | review aggregator?, երաժշտական տվյալների առցանց բազա, review site? և video game database? |
| Լեզու | ամերիկյան անգլերեն |
| Սեփականատեր | Fandom, Inc.? |
| Բացված | հունվար 2001 |
|  Metacritic Վիքիպահեստում |

**Metacritic**, անգլալեզու ագրեգատոր-կայք, որը հավաքում է երաժշտական ալբոմների, համակարգչային խաղերի, ֆիլմերի, հեռուստաշոուների և DVD-դիսկերի մասին կարծիքներ։

## Նկարագիր

Ամեն ապրանքի համար հաշվարկվում է երկու միջին թվաբանական արժեք՝ հարյուրբալանոց, հիմնված արհեստավարժ հրատարակումների հիման վրա, և տասբալանոց, հիմնված օգտատերերի կարծիքների վրա։ Ամեն կարծիքից հատվածը ներկայացվում է հղումով աղբյուրին։

Կայքը նման է Rotten Tomatoes-ին, սակայն նրանց տվյալները երբեմն խիստ տարբերվում են։ Պատճառը գնահատման սկզբունքի մեջ է, Metacritic-ը ավելի ընտրողական է մոտենում հրատարակչությունների ընտրությանը, հաշվի առնելով միայն խոշոր և հեղինակավոր հրատարակչությունները, և հաշվի չի առնում բլոգերներին և ոչ-անգլալեզու հրատարակչություններին։

## Ծանոթագրություններ

## Արտաքին հղումներ

* Պաշտոնական կայք (անգլ.)
# GameSpy

| **GameSpy Industries, Inc.** |
| --- |
| Տեսակ | մասնավոր ընկերություն |
| Հիմնադրված է | 1996 **Լուծարված է**։ փետրվարի 21, 2013 |
| Վայր | Կալիֆորնիա |
| Երկիր | ԱՄՆ |
| Արդյունաբերություն | խաղային արդյունաբերություն |
| Մայր ընկերություն | IGN Entertainment |
| Սեփականատեր | IGN |
| Կայք | gamespy.com |

**GameSpy Industries, Inc.** ավելի հայտնի է որպես **GameSpy**, IGN Entertainment-ի ստորաբաժանումը, որը շահագործում էր խաղային կայքերի ցանցը և ծառայություններ մատուցում առցանց խաղերի ծառայությունների համար։ Ընկերության պատմությունը սկսվել է 1996 թվականին Quake խաղի սերվերի որոնման ծրագրի թողարկմամբ, որը կոչվում է QSpy: Կառավարվել է News Corporation-ի կողմից 2005 թվականից մինչև 2012 թվականը, որը 2005 թվականի սեպտեմբերի 8-ին գնել է IGN-ի 92,3% բաժնետոմսերը 650 միլիոն դոլարով և կենտրոնակայանը գտնվում է Կոստա Մեսա քաղաքում, Կալիֆորնիա։ 2012 թվականին կառավարումն անցավ Glu Mobile-ին, որին IGN-ն ամբողջությամբ վաճառեց այս ուղղությունը՝ կենտրոնանալու իր երկու հիմնական նախագծերի առաջխաղացման վրա՝ IGN և AskMen: Ուշադրության այս փոփոխությունը, ամենայն հավանականությամբ, պայմանավորված է նրանով, որ IGN-ը ձեռք է բերվել Զիֆ Դևիսի կողմից GameSpy-ի վաճառքից կարճ ժամանակ առաջ։

## Ընկերության պատմությունը

1996 թ.-ին թողարկվեց Quake-ը` առաջին եռաչափ հրաձիգը` զարգացած բազմախաղացող խաղային համակարգով ինտերնետի միջոցով։ Նույն տարում Ջեք Մեթյուզը, Թիմ Քուկը և Ջո Փաուելը հիմնեցին SpySoftware-ը և ստեղծեցին QSpy ծրագիրը՝ հեշտացնելու Quake ինտերնետ սերվերները գտնելը։ Շուտով այս ծրագիրը բարելավվեց. այն սկսեց աջակցել այլ խաղերին, բացի Quake-ից և վերանվանվեց GameSpy: 1997 թվականին կորպորատիվ ստրատեգ Մարկ Սուրֆասը լիցենզավորել է Spy Software-ի GameSpy եռաչափ ծրագիրը և ստեղծել GameSpy Industries-ը։ 1999 թվականին GameSpy-ը ֆինանսական աջակցություն ստացավ ձեռնարկատեր Դեյվիդ Բերկուսի կողմից։ Ընկերությունը թողարկեց նաև MP3Spy.com (հետագայում վերանվանվեց RadioSpy.com) ծրագիր, որն օգնում է մարդկանց որոնել առցանց ռադիոալիքներ, ինչպիսին է Nullsoft-ի SHOUTcast-ը։ Այն ստանում է 3 միլիոն դոլար լրացուցիչ ֆինանսավորում Yucaipa Companies-ից ներդրումային խումբ՝ հոլիվուդյան գործակալ Մայքլ Օվիցի և Հարավային Կալիֆորնիայի միլիարդատեր սուպերմարկետների ցանցի սեփականատեր Ռոնալդ Բերկլը։

## Ծանոթագրություններ
# GameSpot[խմբագրել | խմբագրել կոդը]

|   |
| --- |
|  |
| gamespot.com​(անգլ.) |
| Տեսակ | լրատվական կայք համակարգչային խաղերի մասին և կազմակերպություն |
| Երկիր |  ԱՄՆ |
| Լեզու | անգլերեն |
| Սեփականատեր | Fandom, Inc.?, Red Ventures? և Paramount Streaming |
| Բացված | մայիս 1996 |
|  GameSpot Վիքիպահեստում |

**GameSpot**, կայք նվիրված խաղային համակարգերի և համակարգիչների համար թողարկված խաղերին։ Կայքը հրապարակում է նորություններ, ակնարկներ, նախագծերի անոնսներ և այլ տեղեկություններ։ Կայքը բացել է 1996 թվականի մայիսի 1-ին Փիթ Դիմերի, Վինս Բրոուդի և Ջոն Էփստայնի կողմից։ Կայքի ռեսուրսը գնվեց ZDNet ընկերության կողմից, իսկ հետո վերագնվեց CNet Networks, Inc․․․-ի կողմից։ Համաձայն Alexa Internet-ի, GameSpot.com-ը մտնում է ամենաշատ այցելվող 200 կայքերի ցանկի մեջ։

Բացի GameSpot սեփական հրապարակումներից, կայքում են տեղադրվում ընթերցողների ակնարկները, որոնք նույնիսկ կարող է վարել իրենց բլոգը և կիսվել իրենց կարծիքներով տարբեր ֆորումում։

## Պատմություն

Սկզբնական շրջանում կայքը նվիրված էր բացառապես համակարգչային խաղերին։ Դուստր կայքը՝ VideoGameSpot.com բացվել է 1996 թվականի դեկտեմբերին և այն նվիրված էր խաղային համակարգերի համար նախատեսված խաղերի ակնարկներին։ 1977 թվականին VideoGameSpot.com կայքը, որոշ ժամանակ կրեց VideoGames.com անունը, սակայն հետագայում 1998 թվականին այս երկու կայքերը միավորվեցին մեկ ընդհանուր GameSpot.com անվան տակ։

2005 թվականի հոկտեմբերին GameSpot-ը ստացավ նոր դիզայն, այն TV.com կայքի նմանակն էր, որը այժմ համարվում էր կայքի դուստր ռեսուրսը։

## Միջազգային զարգացում

GameSpot UK (Մեծ Բրիտանիա) բացվել է 1997 թվականի հոկտեմբերին՝ Իան Հոուի, Աշեր Ռոսպիլիոզի և Սյուզի Դէնիէլսի կողմից։ Մինչ 2002 թվականի կեսերը կայքը գործում էր ինքնուրույն, և այցելուներին տրամադրում էր նյութեր, որոնք չկան ամերիկյան տարբերակում։ 1999 թվականին GameSpot UK դարձավ PPAi (Periodical Publishers Association interactive) դափնեկիր ինչպես լավագույն կայք և նույն մրցանակի համար նոմինացվեց 2001 թվականին։ Այն բանից հետո, երբ ZDNet-ը գնեց CNET-ը, GameSpot UK միավորվեց ամերիկյան տարբերակի հետ։ 2006 թվականի ապրիլի 24-ին GameSpot UK կայքը նորից սկսեց գործել։ Կայքի խմբագիրը դարձավ Ֆիլ Էլլիոտտը (Phil Elliott), նորությունների բաժնի խմբագիրը՝ Էմմա Բոյզը (Emma Boyes)։

Նույն կերպ GameSpot AU (Ավստրալիա) սկսեց իր գործունեությունը 90-ականների վերջին, հրապարակելով ակնարկներ այդ երկրում թողարկված խաղերի մասին։ Կայքը փակել է 2003 թվականին։ Ռեսուրսեների առաջին խմբագիրը՝ Էդ Դոուսոն էր, նրան փոխարինեց Ալեքս Կիդմանը։ Երբ 2003 թվականին բացվեց CNET-ի տեղական տարբերակը, Gamespot.com.au կայքը միացվեց՝ CNET.com.au-ին։

## Տես նաև

* IGN

## Ծանոթագրություններ

## Արտաքին հղումներ

* GameSpot
# Թվային օբյեկտի իդենտիֆիկատոր[խմբագրել | խմբագրել կոդը]

**Թվային օբյեկտի իդենտիֆիկատոր** կամ **Թվային օբյեկտի նույնացուցիչը** (**DOI**) մշտական նույնացուցիչ է, որն օգտագործվում է տարբեր օբյեկտներ եզակիորեն նույնացնելու համար, ստանդարտացված Ստանդարտացման միջազգային կազմակերպության (ISO) կողմից: DOI-երը Handle System-ի իրականացման տարբերակն են, դրանք նաև տեղավորվում են URI համակարգի (Միասնական ռեսուրսի նույնականացուցիչ) մեջ։ Դրանք լայնորեն օգտագործվում են ակադեմիական, մասնագիտական և պետական տեղեկատվությունը նույնացնելու համար, ինչպիսիք են գիտական հոդվածները, հետազոտական զեկույցները, տվյալների հավաքածուները և պաշտոնական հրապարակումները։

DOI-ի նպատակն է ուղղորդելը տեղեկատվական օբյեկտին, որին վերաբերում է DOI-ն։ Սա կատարվում է DOI-ն կապելով օբյեկտի մասին մետատվյալներին, օրինակ՝ այն URL-ին, որտեղ օբյեկտը գտնվում է։ Այսպիսով, լինելով գործնական և թոխգործելի, DOI-ն տարբերվում է ISBN-ներից կամ ISRC-ներից, որոնք միայն նույնացուցիչներ են։

Փաստաթղթի DOI-ն մնում է հաստատուն ամբողջ կյանքի ընթացքում, մինչդեռ դրա գտնվելու վայրը և այլ մետատվյալներ կարող են փոխվել։ Առցանց փաստաթղթին DOI-ով հղում անելը պետք է ապահովի ավելի կայուն կապ, քան ուղղակիորեն URL-ով։ Սակայն եթե URL-ը փոխվի, հրատարակիչը պետք է թարմացնի DOI-ի մետատվյալները՝ պահպանելու հղումը: Հրատարակչի պարտականությունն է թարմացնել DOI տվյալների բազան։ Եթե նրանք դա չեն կատարում, DOI-ն տանում է դեպի մեռած հղում, ինչը DOI-ն դարձնում է անօգուտ:

DOI համակարգի մշակողն ու ադմինիստրատորը Միջազգային DOI հիմնադրամն է (IDF), որը այն ներկայացրել է 2000 թվականին: Կազմակերպությունները, որոնք համապատասխանում են DOI համակարգի պայմանագրային պարտավորություններին և պատրաստ են վճարել՝ դառնալու համակարգի անդամ, կարող են հատկացնել DOI-ներ: DOI-երի կուտակային քանակը ժամանակի ընթացքում էքսպոնենցիալ աճել է՝ 2011-ի 50 միլիոն գրանցումներից մինչև 2025-ի 391 միլիոն: Գրանցվող կազմակերպությունների («անդամների») քանակն նույնպես աճել է՝ 2011-ի 4000-ից մինչև 2013-ի 9500, սակայն համակարգի դաշնային բնույթի պատճառով այսօր անդամների ճշգրիտ թիվը հստակ չէ Նույնիսկ կեղծ գրանցումներ են հայտնվել։:

## Ծանոթագրություններ

## Արտաքին հղումներ

* DOI միջազգային հիմնադրամ
* CrossRef, Պաշտոնական DOI® հղումների գրանցման գործակալություն
* Նորման Պասկին (2010). «Թվային Օբյեկտի Իդենտիֆիկատոր (DOI®) համակարգը» (PDF). *Գրադարանների և տեղեկատվական գիտությունների հանրագիտարան*. Թեյլոր և Ֆրենսիս Գրուպ. doi:10.1081/E-ELIS3-120044418.
* Հոդվածների իդենտիֆիկատորներ